Gabriela Španić
Gabriela Elena "Gaby" Španić Utrera, ili Gabi Španić, nagrađivana je venecuelanska glumica, najviše poznata po svojim ulogama u telenovelama. Rođena je u Caracasu (Venecuela) 10. decembra 1973. godine. Ima sestru blizanku Danijelu, mlađu sestru Patriciju i brata Antonija. Španić je porijeklom iz hrvatsko-venecuelanske porodice. Njen otac je emigrirao s njenim djedom i bakom iz Hrvatske u Venecuelu 1947. godine. Gabrijela je pohađala satove psihologije godinu dana, ali njena strast je uvijek bila gluma. Pohađala je satove glume na "Luz Columbia Theatre Research Centre", a kasnije je uzimala razne satove u "Training Centre of Professionals Communication", kao i u "Free Workshop for the actors". Također se počela baviti sa manekenstvom i upisuje "Herman's Institute". Bila je izabrana za "Miss Guarico" 1992. i "Miss Tijelo" na izboru za "Miss Venezuela International".